另一方面，要將部機械嘅唔同構件固定埋一齊，仲可以用銲接、軟銲、或者膠水等嘅方法，但用呢啲方法固定埋一齊嘅機械部件要分返開比較難（兩件銲接埋一齊嘅部件要夾硬分開往往會整爛兩件嘢）所以好多時工程師會比較想用螺絲等嘅緊固件－用緊固件接埋一齊嘅部件要分返開比較容易。